EkBass/fiwiki-20250220-pages-articles huggingface dataset:
Ioánnis Paraskevópoulos

Ioánnis Paraskevópoulos (, 25. joulukuuta 1900 Theisóa, Kreikka – 8. huhtikuuta 1984 Ateena, Kreikka) oli kreikkalainen taloustieteilijä, pankkiiri, poliitikko ja kaksinkertainen virkamieshallitusten pääministeri. Lisäksi hän oli moninkertainen ministeri. == Opinnot ja ammatilliset tehtävät == Ioánnis Paraskevópoulos opiskeli oikeustiedettä ja taloustiedettä Ateenan yliopistossa ja valmistuttuaan hän jatkoi laki- ja talousopintoja Münchenin, Jenan, Leipzigin ja Lontoon yliopistoissa. Hän suoritti tohtorintutkinnon Leipzigissa ja Lontoossa. Hän työskenteli 1920-luvulla Deutsche Bankissa ja British Midland Bankissa. Vuonna 1929 hän palasi Kreikkaan ja sen keskuspankkiin. Vuonna 1936 Paraskevópoulos siirtyi akateemiselle uralle. Hänet valittiin Ateenan yliopiston poliittisen taloustieteen apulaisprofessoriksi sekä vuonna 1938 Ateenan kauppakorkeakoulun professoriksi. Vuonna 1939 hän aloitti apulaisprofessorina ja 1942 valtiotieteen professorina Panteion-yliopistossa. Vuonna 1961 hänestä tuli Panteion-yliopiston yliopiston rehtori. == Poliittiset tehtävät == Paraskevópoulos toimi 1940-luvulta lähtien ministeritehtävissä; Nikólaos Plastírasin hallituksessa 1945 huoltoministerinä ja kansantalousministerinä, Pétros Voúlgarisin halituksessa 1945 huoltoministerinä, arkkipiispa Damaskinóksen hallituksessa 1945, Dimítrios Kiousópouloksen hallituksessa 1952 sekä Konstantínos Karamanlísin hallituksissa kauppa-, teollisuus- ja työministerinä 1950-luvulla. Marraskuun 1963 vaalien jälkeen Kreikan poliittinen tilanne ajautui umpikujaan vuoden loppuun mennessä. Väliaikaiseksi ratkaisuksi kuningas Konstantin pyysi Paraskevópoulosta muodostamaan virkamieshallituksen, kunnes seuraavat parlamenttivaalit saadaan järjestettyä. Samanaikaisesti pääministeriyden lisäksi hän toimi sisäministerinä, joka oli olennainen rooli vaalijärjestelyissä. Paraskevópouloksen virkamieshallitus toimi helmikuuhun 1964, jonka jälkeen vaalivoittaja Keskustaunionin Geórgios Papandréou muodosti uudelleen hallituksensa. Kreikan poliittinen tilanne jatkui edelleen rauhattomana. Niinpä Stéfanos Stefanópouloksen hallitus kaatui oikeistolaisen Kansallisradikaali unioni -puolueen vedettyä tukensa hallitukselta. Kuningas Konstantin joutui jälleen tilanteeseen, jossa Paraskevópouloksen virkamieshallitus nähtiin ratkaisuksi seuraaviin vaaleihin asti. Paraskevópoulos toimi tällä kertaa myös puolustusministerinä. Maaliskuun lopussa 1967 Paraskevópoulos jätti kuitenkin hallituksensa eron, kun Kansallisradikaalit vetivät tukensa hallitukselta muodostaen sen jälkeen itse uuden hallituksen puolueensa johtaja Panagiótis Kanellópoulos pääministerinä. Huhtikuun 1967 jälkeen Paraskevópoulos jäi eläkkeelle julkisesta elämästä. Paraskevópoulos kuoli 83-vuotiaana vuonna 1984. == Lähteet == Luokka:Kreikan pääministerit Luokka:Kreikkalaiset professorit Luokka:Vuonna 1900 syntyneet Luokka:Vuonna 1984 kuolleet
Tšas

Tšas ('Aika') on usean lehden nimi: * Tšas, 1928–1940 Tšernivitsissä ilmestynyt ukrainalainen sanomalehti * Tšas, 1995–1998 ilmestynyt ukrainalainen lehti * Tšas, 1998 perustettu ukrainalainen lehti * Tšas, Latviassa ilmestyvä venäjänkielinen lehti * Novyi tšas, 1923–1939 Lvivissä ilmestynyt ukrainalainen lehti
Charles Robertson

Charles Robertson (23. elokuuta 1875 Hammerfest – 31. lokakuuta 1958) oli norjalainen liikemies. Hän toimi Norjan kauppaministerinä vuosina 1926–1928. ==Lähteet== ==Aiheesta muualla== Luokka:Norjan ministerit Luokka:Norjalaiset liikemiehet Luokka:Vuonna 1875 syntyneet Luokka:Vuonna 1958 kuolleet
Karl Wilhelm Wefring

Karl Wilhelm Wefring (11. lokakuuta 1867 Eiker – 28. syyskuuta 1938) oli norjalainen lääkäri ja Frisinnede Venstre -puolueen poliitikko. Hän istui suurkäräjillä vuosina 1916–1918 ja 1925–1927 sekä toimi Norjan puolustusministerinä 1920–1921, 1923–1924 ja 1926. Vuosina 1930–1937 hän johti oslolaista Rikshospitaliet-sairaalaa. ==Lähteet== ==Aiheesta muualla== Luokka:Norjan puolustusministerit Luokka:Norjalaiset lääkärit Luokka:Vuonna 1867 syntyneet Luokka:Vuonna 1938 kuolleet
Gauldalsposten

Gauldalsposten on norjalainen vuonna 2008 perustettu paikallislehti, jonka kotikunta on Midtre Gauldal. Lehti kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Midtre Gauldal
Vestfoldin käräjäoikeus

Vestfoldin käräjäoikeus (norj. Vestfold tingrett) on yksi Norjan 23 käräjäoikeudesta ja se kuuluu Agderin laamanninoikeuden alaisuuteen. Se perustettiin vuonna 2019 yhdistämällä aiemmat Larvikin, Pohjois-Vestfoldin, Sandefjordin ja Tønsbergin käräjäoikeudet. Käräjäoikeuden toimipisteet sijaitsevat Hortenissa, Larvikissa, Sandefjordissa ja Tønsbergissä. ==Tuomiopiiri== Käräjäoikeuden tuomiopiirin muodostavat seuraavat kunnat: * Færder * Holmestrand * Horten * Larvik * Sandefjord * Tønsberg ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
Kotitalouslautakunta

Kotitalouslautakunta oli 1900-luvun Suomessa kunnallinen lautakunta, jonka tehtävänä oli auttaa ja neuvoa kotitalouksia arkipäivän asioiden ja etenkin perheenemännille kuuluvien tehtävien kuten ruoanlaiton, tekstiilikäsityön ja vaatehuollon kysymyksissä. Lautakuntia toimi etenkin isommissa kaupungeissa ja kauppaloissa. 1970-luvun puolivälissä kotitalouslautakuntien tehtävät laajentuivat uuden kuluttajansuojalain myötä kuluttajaneuvonnan antajiksi, ja usein myös niiden nimi muuttui tämän suuntaiseksi. Toimintaa koordinoivana keskusjärjestönä toimi 1950-luvun alussa perustettu Kunnallisten kotitalouslautakuntien keskus, myöhemmältä nimeltään Kunnallisen kotitalous- ja kuluttajaneuvonnan keskus ry. ==Historiaa== Kulutustutkija Visa Heinosen mukaan 1900-luvun alun porvarillisilla naisasia-aktiiveilla oli huoli työväenluokan elintapojen ”siivottomuudesta”, jota piti kohentaa neuvonta- ja koulutustoimin. Konkreettisena syynä hygieniaopetukseen oli tuberkuloosin leviämisen hillitseminen. Tämän ajattelutavan tuloksena syntyivät muun muassa marttatoiminta sekä Suomen Naisyhdistyksen ja Maa- ja kotitalousnaisten käsityö- ja ruoanlaittokurssit. Helsinkiin kotitalouslautakunta perustettiin vuonna 1927 tarkoituksena parantaa opetus- ja neuvontatoiminnan avulla vähävaraisten perheiden taloudellisia ja terveydellisiä oloja. Esimerkiksi vuonna 1950 Helsingin kaupungin kotitalouslautakunta järjesti kursseja kahdessa omassa opetuskeittiössään, Mäkelänkadun ”kotikerholassa”, Käpylän kansakoulussa sekä Helsingin työväenopiston käsityöluokissa Helsinginkadulla. Opetusta ja neuvontaa annettiin myös eri kaupunginosissa. Lautakuntaan kuului muun muassa talousopettajia, käsityönopettajia ja Helsingin kaupunginvaltuuston valitsemia naishenkilöitä. ===Esimerkkejä toiminnasta=== Jyväskylän kotitalouslautakunta järjesti vuonna 1968 muun muassa matonkudontakursseja ja muuta käsityöalan opetusta. Kuopiossa kotitalouslautakunta järjesti 1990-luvulla ompelukursseja koululaisille hiihtolomaviikolla. Äänekosken kuluttajalautakunta perustettiin vuonna 1950, yhdistettiin vuonna 1991 vapaa-aikalautakuntaan ja sai tuolloin nimen kotitalousneuvonta. Vuonna 2008 toiminta siirtyi kaupungilta Koskelan Setlementille, joka pitää yllä kotitalouslautakunnan ajoilta periytyvää kaikille avointa Luomapaja-tekstiilityöverstasta. Monet kotitalouslautakunnat, samoin kuin Martat ja Maatalousnaiset, ovat pitäneet syksyisin yllä tuoremehuasemia omakotiasujien omenasadon käsittelemiseksi. ===Myöhempiä toimijoita=== Monet kaupungit ja kunnat lopettivat 1900-luvun loppuvuosikymmeninä kotitalouslautakuntansa ja siirsivät tehtäviä muille toimijoille, kuten kansalais- ja työväenopistoille. Nykyisin kotitalouslautakuntien työn kaltaista koulutus- ja tiedotustoimintaa hoitavat lisäksi Kilpailu- ja kuluttajavirasto, Kuluttajaliitto, Maa- ja kotitalousnaiset, suomen- ja ruotsinkielinen marttajärjestö, muut Naisjärjestöjen Keskusliiton jäsenjärjestöt sekä Käsi- ja taideteollisuusliitto Taito. ==Lähteet== Luokka:Kuluttajansuoja Luokka:Kotitalous Luokka:Suomen kunnallishallinto
Egyptin 24. dynastia

Egyptin 24. dynastia oli lyhytkestoinen kausi Egyptin historiassa. Dynastian faaraoiden pääkaupunki oli Sais Niilin läntisellä suistoalueella. == Egyptin 24. dynastian hallitsijat== 24\. dynastia Nimi Aika Tefnakht (Shepsesre) 732 eaa. - 725 eaa. Bakenrenef (Wahkare) 725 eaa. - 720 eaa. Luokka:Muinaisen Egyptin dynastiat
Henkka Niemistö

Henkka Niemistö (oik. Karl Henrik Niemistö, s. 1972) on suomalainen masteroija. Niemistö on tehnyt masterointeja noin kolmen vuosikymmenen ajan lukuisille artisteille niin Suomessa kuin ulkomailla. Häntä voidaan pitää yhtenä merkittävimmistä suomalaisista alallaan. Niemistön tunnetuimpiin yhteistyökumppaneihin Suomessa lukeutuvat muun muassa Cheek, Sanni, JVG, Antti Tuisku, Chisu ja Vesala. Ulkomaisista artisteista hänen masteroimillaan kappaleilla ovat esiintyneet muun muassa Ed Sheeran, Pitbull, Jason Derulo, Stormzy ja Skepta. == Lähteet == Luokka:Suomalaiset musiikkialan henkilöt Luokka:Vuonna 1972 syntyneet Luokka:Elävät henkilöt
Paul Cotter

Paul Cotter (s. 16. marraskuuta 1999 Canton, Michigan, Yhdysvallat) on yhdysvaltalainen jääkiekkoilija. Cotter edustaa NHL-joukkue New Jersey Devilsia. Vegas Golden Knights varasi Cotterin neljännellä kierroksella 115. varausvuorolla vuoden 2018 varaustilaisuudessa. Kesäkuussa 2024 Golden Knights kauppasi Cotterin ja kolmannen kierroksen varausvuoron vuoden 2025 varaustilaisuudessa Devilsiin vaihdossa Alexander Holtziin ja Akira Schmidiin. https://www.sportsnet.ca/nhl/article/golden-knights-acquire-alexander-holtz- akira-schmid-from-devils-for-paul-cotter-pick/ Hänen pelipaikkansa on keskushyökkääjä ja hän laukoo vasemmalta. Cotter on pelannut 62 NHL:n runkosarjan ottelua. Näissä otteluissa hän on tehnyt 15 maalia ja viisi syöttöä eli 20 tehopistettä. Tilastot päivitetty 25. toukokuuta 2023. == Lähteet == Luokka:Yhdysvaltalaiset jääkiekkoilijat Luokka:New Jersey Devilsin pelaajat Luokka:Vegas Golden Knightsin varaamat pelaajat Luokka:Vuonna 1999 syntyneet Luokka:Elävät henkilöt
Yohan Rossel

Yohan Rossel (s. 13. helmikuuta 1995, Ranska) on ranskalainen ralliautoilija. Hän kilpailee WRC2- ja WRC3-sarjoissa. Rossel voitti WRC3-sarjan mestaruuden vuonna 2021 ja hän on vuoden 2019 Ranskan asfalttirallisarjan mestari. Kaudella 2024 Rossel ajaa WRC2-sarjassa Citroën Racingin tukemassa DG Sport -tallissa. Kaudella 2023 hän ajoi PH Sport -tallissa. Rosselin kartanlukijana toimi Arnaud Dunand vuodesta 2022, mutta tilalle tulee Benjamin Boulloud alkaen Sardinian rallista 2024. == Lähteet == Luokka:Ranskalaiset ralliautoilijat Luokka:Vuonna 1995 syntyneet Luokka:Elävät henkilöt
Mathieu Franceschi

Mathieu Franceschi (s. 21. toukokuuta 1999, Ranska) on ranskalainen ralliautoilija. Hän kilpailee rallin EM-sarjassa ja hänen kartalukijansa on Jules Escartefigue. Franceschi on vuoden 2022 Ranskan sorarallisarjan mestari. Franceschi sijoittui EM-sarjassa toiseksi kaudella 2024. == Lähteet == Luokka:Ranskalaiset ralliautoilijat Luokka:Vuonna 1999 syntyneet Luokka:Elävät henkilöt
Yoann Bonato

Yoann Bonato (s. 13. toukokuuta 1983) on ranskalainen ralliautoilija. Hän kilpailee rallin EM-sarjassa ja hänen kartanlukijansa on Benjamin Boulloud. Bonato on moninkertainen Ranskan asfalttirallisarjan mestari. Bonato ja Boulloud ovat ensimmäinen pari, joka on voittanut Ranskan sarjan mestaruuden viidesti. == Lähteet == Luokka:Ranskalaiset ralliautoilijat Luokka:Vuonna 1983 syntyneet Luokka:Elävät henkilöt
Efrén Llarena

Efrén Llarena (s. 26. toukokuuta 1995, Espanja) on espanjalainen ralliautoilija. Hän kilpailee rallin EM-sarjassa ja hänen kartanlukijansa on Sara Fernández. Llarena on rallin EM-sarjan mestari vuodelta 2022. Viimeksi espanjalainen kuljettaja on voittanut rallin EM-sarjan mestaruuden vuonna 1980, jolloin Antonio Zanini voitti mestaruuden. == Lähteet == Luokka:Espanjalaiset ralliautoilijat Luokka:Rallin Euroopan-mestarit Luokka:Vuonna 1995 syntyneet Luokka:Elävät henkilöt
Chris Ingram

Chris Ingram (s. 7. heinäkuuta 1994, Iso-Britannia) on brittiläinen ralliautoilija. Hän kilpailee rallin EM-sarjassa ja hänen kartanlukijansa on Craig Drew. Hän on ajanut myös WRC2-sarjassa. Ingram on rallin EM-sarjan mestari vuodelta 2019. Ingramista tuli ensimmäinen brittiläinen rallin EM- sarjan mestari 52 vuoteen. == Lähteet == Luokka:Brittiläiset ralliautoilijat Luokka:Rallin Euroopan-mestarit Luokka:Vuonna 1994 syntyneet Luokka:Elävät henkilöt
Giandomenico Basso

Giandomenico Basso (s. 15. syyskuuta 1973, Italia) on italialainen ralliautoilija. Hän kilpaili rallin EM-sarjassa kartanlukijana Lorenzo Granai. Basso on rallin EM-sarjan mestari vuosilta 2006 ja 2009 sekä IRC-sarjan mestari vuodelta 2006 ja moninkertainen Italian mestari. == Lähteet == Luokka:Italialaiset ralliautoilijat Luokka:Rallin Euroopan-mestarit Luokka:Vuonna 1973 syntyneet Luokka:Elävät henkilöt
Luca Rossetti

Luca Rossetti (s. 24. maaliskuuta 1976) on italialainen ralliautoilija. Hän voitti rallin EM-sarjan mestaruuden kolme kertaa vuosina 2008, 2010 ja 2011, sekä Italian mestaruuden vuonna 2008. == Lähteet == Luokka:Italialaiset ralliautoilijat Luokka:Rallin Euroopan-mestarit Luokka:Vuonna 1976 syntyneet Luokka:Elävät henkilöt
Ari Vihavainen

Ari Vihavainen (s. 3. kesäkuuta 1966) on suomalainen ralliautoilija. Vihavainen on rallin SM-sarjan mestari vuodelta 2008 A-ryhmässä. Vihavainen on ajanut rallia vuodesta 1986. == Lähteet == Luokka:Suomalaiset ralliautoilijat Luokka:Rallin Suomen-mestarit Luokka:Vuonna 1966 syntyneet Luokka:Elävät henkilöt
Nickelodeon Movies

Nickelodeon Movies on vuonna 1995 perustettu yhdysvaltalainen elokuva- ja tietokoneanimaatiostudio. Yhtiön omia tuotantoja ovat animaatioelokuvat. == Elokuvat == * Harriet the Spy (1996) * Good Burger (1997) * Ipanat (1998) * Snow Day (2000) * Ipanat Pariisissa (2000) * Jimmy Neutron – neropatti (2001) * Ajanpysäyttäjät (2002) * Hey Arnold!: The Movie (2002) * Villit Marjaset – elokuva (2002) * Villit Ipanat (2003) * Paavo Pesusieni – elokuva (2004) * Lemony Snicketin surkeiden sattumusten sarja (2004) * Mad Hot Ballroom (2005) * Yours, Mine & Ours (2005) * Nacho Libre (2006) * Tallipihan bilehileet (2006) * Lotta ystäväni (2006) * Spiderwickin kronikat (2008) * Angus, Thongs and Perfect Snogging (2008) * Koirahotelli (2009) * Imagine That (2009) * The Last Airbender (2010) * Rango (2011) * Tintin seikkailut: Yksisarvisen salaisuus (2011) * Fun Size (2012) * Teenage Mutant Ninja Turtles (2014) * Paavo Pesusieni kuivalla maalla (2015) * Teenage Mutant Ninja Turtles: Out of the Shadows (2016) * Monster Trucks (2017) * Ihmeiden puisto (2019) * Dora: Kadonnut kapunki (2019) * Playing with Fire (2019) * Paavo Pesusieni vapaalla jalalla (2020/2021) * Ryhmä Hau: Elokuva (2021) * Näin meillä – Elokuva (2021) * Teini-ikäisten mutanttininjakilpikonnien nousu – Elokuva (2022) * Teenage Mutant Ninja Turtles: Mutant Mayhem (2023) * Ryhmä Hau: Mahtielokuva (2023) * Rantakadun alla (2023) Luokka:Yhdysvaltalaiset animaatiostudiot
Mantšurianakileija

Mantšurianakileija (Aquilegia oxysepala) on leinikkikasvien (Ranunculaceae) heimoon, akileijojen (Aquilegia) sukuun kuuluva kasvilaji. Siitä voidaan erottaa kaksi muunnosta muun muassa verholehtien koon perusteella. Mantšurianakileija voi kasvaa 40–80 cm korkeaksi ja sen varret ovat yläosistaan haarovia. Tyvilehdet ovat pitkäruotisia ja kolmilehdykkäisiä. Tyvilehtien lisäksi varsissakin on useita lehtiä. Kukintona on kolmesta viiteen kukkaa sisältävä viuhko. Kukat ovat halkaisijaltaan noin 4 cm ja yleensä jokseenkin nuokkuvia. Kukkaperät ovat 1–3 cm pitkiä. Kukkien verholehdet ovat purppuranpunaisia, teräväkärkisiä ja kapeansoikeita, 1,6–3,1 cm pitkiä ja 0,8–1,2 cm leveitä. Terälehdet ovat kellertävänvalkoisia, leveänvastapuikeita ja 1–1,3 cm pitkiä. Heteet ovat lähes terälehtien pituisia ja niiden ponnet ovat mustia. Emejä on viisi kappaletta ja ne ovat karvaisia. Mantšurianakileija kukkii touko–kesäkuussa ja tuottaa hedelmiä heinä–elokuussa. Sen siemenet ovat noin 2 mm pitkiä. Mantšurianakileija kasvaa metsänreunoissa sekä ruohoisilla rinteillä 400–2700 metrin korkeudella merenpinnasta. Lajia tavataan Kiinassa 13 maakuntatason alueella sekä Korean niemimaalla ja Venäjän Kaukoidässä. == Lähteet == Luokka:Akileijat
22\. hikō sentai

22\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin maaliskuussa 1944 Fussassa.Hata et al 2002 s. 122-123 Yhtymä siirrettiin pian perustamisen jälkeen Tokion lounaispuolelle Sagamiin, mistä se siirrettiin 24. elokuuta Kiinaan Hankowiin. Yhtymän kalustona oli tuolloin 30 Nakajima Ki-84 Hayatea. Ensimmäisenä taistelutehtävänä oli 28. elokuuta hyökkäys Yochowiin, jolloin kohdattiin Kiinalais-amerikkalaisen yhdistetyn lennoston ja 23. hävittäjäryhmän Curtiss P-40N -hävittäjiä. Seuraavana päivänä yhtymä oli Hengyangin yllä ja 30. elokuuta Changshassa sekä 5. ja 7. syyskuuta Linglingissä tukemassa huhtikuussa aloitettua maavoimien hyökkäystä.Wieliczko 2013 s. 24 Kiinasta yhtymä, jolla oli noin 20 lentokonetta, siirrettiin 2. lokakuuta takaisin Sagamiin, missä se oli tarkoitus täydentää määrävahvuuteen. Yhtymä siirrettiin vielä lokakuussa Formosan kautta Filippiineille. == Kalusto == Yhtymän kalustona olivat koko olemassaolon ajan Nakajima Ki-84 Hayatet.: == Komentajat == Yhtymän komentajina olivat: *majuri Jozo Iwahashi 5. maaliskuuta – 21. syyskuuta 1944 (kuollut) Sakaida 2008 s. 13-14 *majuri Shigeki Namba syyskuu – marraskuu 1944 *majuri Toshi Sakagawa joulukuu 1944 (kuollut) *majuri Shigeo Uehara tammikuu – helmikuu 1945 (kuollut) *majuri Susumu Jimbo maaliskuu – toukokuu 1945 (kuollut) *majuri Ei-ichi Kitajima kesäkuu 1945 – sodan loppuun == Lähteet == * * * === Viitteet === Luokka:Keisarillisen Japanin armeijan ilmavoimat
23\. hikō sentai

23\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin lokakuussa 1944 Ōtassa Hitachi Kyodo hikōshidanin (, Hitachin hävittäjäkoulutusdivisioona) Ōta Kyodo hikōtaista. Se osallistui Japanin kotisaarten ja osa koneista myös Iwo Jiman puolustukseen joulukuusta 1944 helmikuuhun 1945.Hata et al 2002 s. 123–124 Se siirrettiin marraskuussa 1944 Ōtasta Imbaan lähelle Tokiota, missä se liitettiin 10. hikōshidaniin (10. hävittäjädivisioona). Yhtymän tehtävänä oli Kanton alueen ilmapuolustus. Vuoden lopulla käytössä ollut kalusto vaihdettiin Nakajima Ki-43-III ja Nakajima Ki-44 kalustoon. Yksi laivue, jossa oli 12 Ki-43-III hävittäjää, siirrettiin 1. joulukuuta 1944 Iwo Jimalle, missä tehtävänä oli suojata saattueita. Vuoden lopulla laivue palasi Japaniin. Toisen kerran Ki-43 laivue lähetettiin 25. tammikuuta 1945 Iwo Jimalle, missä niiden tehtävänä oli torjua Yhdysvaltain laivaston ilmavoimien hyökkäykset. Laivue menetti kaikki koneensa taisteluissa. Helmikuun alussa elossa olleet laivueen jäsenet kuljetettiin pommikoneilla Japaniin.Padusch 2022 s. 72-73 Laivue osallistui 16. ja 17. helmikuuta 1945 Yhdysvaltain laivaston koneiden hyökkäysten torjuntaan Kanton alueella. == Kalusto == Yhtymän kalustona olivat: *Nakajima Ki-43-II lokakuu 1944 – vuoden 1944 loppuun *Nakajima Ki-43-III marraskuu 1944 – sodan loppuun *Nakajima Ki-44 vuoden 1944 lopusta – sodan loppuun == Komentajat == Yhtymän komentajina olivat: *majuri Juro Fujita lokakuu 1944 – helmikuu 1945 (kuollut) *majuri Masayoshi Taniguchi helmikuu 1945 – sodan loppuun == Lähteet == * * === Viitteet === Luokka:Keisarillisen Japanin armeijan ilmavoimat
Svenska Ylen kirjallisuuspalkinto

Svenska Ylen kirjallisuuspalkinto (), aiemmin FST:n kirjallisuuspalkinto, on ruotsinkielisen Yleisradion vuosittain myöntämä kirjallisuuspalkinto, joka myönnetään suomenruotsalaiselle teokselle. Palkintoa on jaettu vuodesta 2000. Sen arvo vuonna 2022 oli 2000 euroa. ==Palkitut== * 2000 – Carina Nynäs: Flickan och helikoptern * 2001 – Kristina Björklund: Älskade blåa öga (suom. Rakas sinisilmä) * 2002 – Tom Sandqvist: Det turkiska huset * 2003 – Johanna Enckell: Skärvor av Artaud * 2004 – Robert Åsbacka: Fallstudie (suom. Putoamisia) * 2005 – Yrsa Stenius: Lögnens olidliga lätthet (suom. Totuudesta ja valheesta) * 2006 – Eva-Stina Byggmästar: Älvdrottningen * 2007 – Emma Juslin: Frida och Frida (suom. Frida ja Frida) * 2008 – Robert Åsbacka: Orgelbyggaren (suom. Urkujenrakentaja) * 2009 – Johanna Holmström: Camera Obscura (suom. Camera Obscura) * 2010 – Susanne Ringell: Vattnen * 2011 – Marianne Backlén: Eldfågelns dans (suom. Tulilinnun tanssi) * 2012 – Peter Sandström: Till dig som saknas (suom. Sinulle joka et ole täällä) * 2013 – Malin Kivelä: Annanstans (suom. Muualla) * 2014 – Maria Turtschaninoff: Maresi krönikor från röda klostret (suom. Maresi) * 2015 – Ulrika Nielsen: Undergången (suom. Perikato) * 2016 – Ann-Luise Bertell: Vänd om min längtan (suom. Ikävän jälkeen) * 2017 – Adrian Perera: White Monkey * 2018 – Sara Ehnholm Hielm: Och hjärtat, det var mitt (suom. Ja sydän oli minun) * 2019 – Malin Kivelä: Hjärtat (suom. Sydän) * 2020 – Kjell Westö: Tritonus (suom. Tritonus) * 2021 – Quynh Tran: Skugga och svalka (suom. Varjo ja viileys) * 2022 – Maria Turtschaninoff: Arvejord (suom. Suomaa) * 2023 – Sofia Parland: Skrivet på revbenen Lähde (2000–2019) ==Lähteet== Luokka:Suomalaiset kirjallisuuspalkinnot
Tšas (1928–1940)

Tšas (’Aika’) oli Romaniassa Bukovinan Cernăuțissa (nyk. Tšernivtsi, Ukraina) ilmestynyt sanomalehti. Se alkoi ilmestyä 1. lokakuuta 1928, ja se lakkautettiin 26. kesäkuuta 1940. Se oli ainoa Tšernivtsissä päivittäin ilmestynyt lehti. Lehden ensimmäinen omistaja ja päätoimittaja oli T. Hlynskyi. Vuodesta 1929 sen omisti Teodor Ivanytskyin johtama kustannusyhdistys, jolla oli oma paino. Vuodesta 1938 sen omisti E. Turušankon johtama osakeyhtiö. Tärkeimpiä päätoimittajia olivat V. Mehydynjuk (1928), Juri Serbyjuk (1929–1932) ja Lev Kohut (1932–1940). Muita toimituskuntaan kuuluvia olivat O. Mehydynjuk, S. Pihuljak, O. Masikevytš, V. Jakubovytš, Volodymyr Kmitsykevytš, Teofil Bryndzan, A. Kyryliv, Iljari Karbulytskyi, Opanas Ševtšukevytš ja V. Huzar. Tšas julkaisi artikkeleita Bukovynan ajankohtaisista tapahtumista ja historiasta, kaunokirjallisia tekstejä, ja siinä oli Olha Huzarin toimittama naisille suunnattu osasto ja yksi numero viikossa maanviljelijöille. Sen linja oli liberaali-demokraattinen, ja Romanian parlamenttivaaleissa se kannatti Romaniassa toimivaa Ukrainan kansallispuoluetta (UNP). Tšas kävi kiivasta väittelyä Bukovinan Ukrainan nationalistisen järjestön kanssa. Lehti on Bukovinan 1920–1930-luvun historian merkittävä lähde. Tšasiin yhdistyi vuonna 1930 toinen Tšernivtsissä ilmestynyt lehti Ridnyi krai. ==Lähteet== Luokka:Ukrainalaiset sanomalehdet
Piano Tiles 2

Piano Tiles 2 on 19. elokuuta 2015 julkaistu musiikkipainotteinen videopeli, jossa tarkoituksena on painaa mustia pianon laattoja ja varoa osumista valkoisiin. == Pelaaminen == Piano Tiles 2:ssa on vain klassisia kappaleita. Pelaaja valitsee musiikkikappaleen, jonka haluaa pelata läpi. Pelaajan täytyy painaa hellästi mustia pianonlaattoja ja varoa osumista valkoisiin. Mikäli pelaaja osuu valkoisiin, taso alkaa alusta ja hän voi yrittää sitä loputtomasti uusia kertoja. Pelin melodia on dynaaminen ja rytmin määrää nopeus, jolla pelaaja koskettaa laattoja. Pelissä on kuusi erilaista pelitilaa: * Normaali ** Yritä saavuttaa 50 laattaa mahdollisimman nopeasti tekemättä virheitä. * Arcade ** Arcade on kilpailullinen pelitila, jossa eniten mustia laattoja klikannut on voittaja. Nopeus kasvaa vähitellen pelin edetessä. Peli kestää siihen asti, kunnes joku pelaaja tekee virheen. * Zen ** Zen-muotoa voi pelata joko pro- tai normaaliversiona. Pro-versiossa on 15 sekuntia ja normaaliversiossa 30 sekuntia aikaa klikata niin montaa mustaa laattaa kuin kerkeää. Peli ei liiku, ellei itse paina laattoja. * Pommi ** Tässä tilassa nimensä mukaisesti on tehtävänä väistellä pommeja. * Kiire ** Pelaajalla on yhden minuutin soittoaika yrittääkseen soittaa kyseisestä kappaletta mahdollisimman paljon. Liikkeen nopeus kasvaa vähitellen pakottaen pelaajat jatkuvasti kiihtymään ja asettamaan uuden ennätyksen. * Toisto ** Toisto on samanlainen kuin zen-tila, mutta rajoitettu toistoaika voidaan valita uudelleen. Jos pelaaja ei saavuta kappaleesta 50 nuottia tarpeeksi ajoissa, peli päättyy. Pelissä käytetään suosittujen säveltäjien kappaleita, kuten Frédéric Chopin ja Johann Sebastian Bach. == Lähteet == Luokka:Android- pelit Luokka:Vuoden 2015 videopelit Luokka:IOS-pelit
Sininarrinpensas

Sininarrinpensas (Decaisnea fargesii) on akebiakasvien (Lardizabalaceae) heimoon, narrinpensaiden (Decaisnea) sukuun kuuluva kasvilaji. Sininarrinpensas eroaa narrinpensaiden suvun toisesta lajista, keltanarrinpensaasta (Decaisnea insignis), hedelmien värin perusteella. Jotkut kasvitieteilijät kuitenkin yhdistävät nämä kaksi kuuluvaksi samaan lajiin, ja toiset kasvitieteilijät ovat kuvanneet narrinpensaiden sukuun näiden kahden lisäksi vielä kaksi muutakin lajia. Sininarrinpensaan tieteellisen nimen lajinimi (fargesii) viittaa 1844–1912 eläneeseen ja Kiinassa kasveja keränneeseen sekä tämän lajin löytäneeseen Père Paul Guillaume Fargesiin. Sininarrinpensas on kausivihanta, pystykasvuinen ja monirunkoinen pensas, joka kasvaa yleensä enintään noin kuusi metriä korkeaksi ja leveäksi. Sen lehdet ovat monilehdykkäisiä ja kukat yksikotisia. Kukat sijaitsevat nuokkuvissa terttumaisissa kukinnoissa. Kukista kehittyvät hedelmät ovat poikkeuksellisenvärisiä ja muistuttavat ulkonäöltään papujen palkoja. Hedelmät ovat itse asiassa meheviä tuppiloita ja syksyllä kypsyessään ne muuttuvat sinisiksi. Kypsinä hedelmät halkeavat auki ja niiden sisältämät lukuisat siemenet pääsevät leviämään ympäristöön. Hedelmien malto on syötävää, ja Sikkimin alueen alkuperäisasukkaat pitivät hedelmiä herkkuna. Sininarrinpensas kasvaa metsissä, tiheiköissä, vuorten rinteillä sekä jokilaaksoissa Intiassa, Nepalissa, Bhutanissa, Kiinassa ja Myanmarissa. Lisäksi lajia kasvatetaan koristekasvina muualla maailmassa. Koristekasvina sininarrinpensas kasvaa runsasravinteisessa ja kosteassa, mutta hyvin vettä läpäisevässä maaperässä täydessä auringon valossa tai puolivarjossa. Laji ei kestä kuivuutta, joten sen kasvualusta tulee pitää vakaan kosteana. Kylmemmillä alueilla lajin maanpäälliset osat saattavat kuolla kokonaan talvella, mutta kasvi voi lähteä uuteen kasvuun elossa säilyneistä juurista. == Lähteet == * Missouri Botanical Garden: Decaisnea fargesii Luokka:Akebiakasvit
Père Paul Guillaume Farges

Père Paul Guillaume Farges (1844–1912) oli ranskalainen lähetyssaarnaaja ja luonnontieteilijä. Farges syntyi Monclar-de-Quercyn kunnassa Tarn-et-Garonnen departementissa Ranskassa. Vuonna 1867 hänet lähetettiin Kiinaan, jossa hän asettui Sichuanin koillisosaan eläen ja toimien siellä vuoteen 1903 saakka. Farges oli kiinnostunut paikallisesta kasvistosta sekä eläimistöstä, ja jo ennen 1800-luvun loppua hän oli kerännyt kasvinäytteitä ammattimaisesti. Vuosien 1892–1903 välillä ennen siirtymistään Chongqingiin Farges oli kerännyt jo yli 4000 näytettä. Chongqingissä Farges jatkoi kasvinäytteiden keräämistä aina kuolemaansa asti. Vuonna 1897 Farges lähetti Kiinasta erän siemeniä Auguste Louis Maurice Levêque de Vilmorinille. Siementen joukossa oli 37 siementä erikoisesta puusta, jonka Farges oli löytänyt. De Vilmorin sai siemeniä Kiinasta useilta eri lähetystyöntekijöiltä ja hän yritti kasvattaa siemenistä puita kartanonsa laajoilla mailla. Fargesin lähettämistä siemenistä nousi pieni itu vuonna 1899. Samassa kuussa Ernest Henry Wilson saapui Hongkongiin lähetystehtäviin ja löysi sieltä samaisen puulajin, joka nykyisin tunnetaan kyyhkyspuuna eli nenäliinapuuna. Sittemmin Wilson keräsi siemeniä monista samoista lajeista, joista Fargeskin oli aiemmin kerännyt. Monet lajeista olivat koristeellisennäköisiä ja niistä povattiin tulevan suosittuja koristekasveja länsimaisiin puutarhoihin. Farges itse jatkoi kasvien keräämistä ja tutkimista Chongqingissä vuoteen 1912 eli kuolemaansa asti. Farges löysi uransa aikana satoja lajeja, mutta vain harvoja niistä käytetään nykyisin koristekasveina. Fargesin löytämiä lajeja ovat muun muassa fargesinpihta, kiinantrumpettipuu ja sininarrinpensas. == Lähteet == == Aiheesta muualla == * JSTOR Global Plants: Farges, Paul Guillaume Luokka:Ranskalaiset lähetyssaarnaajat Luokka:Ranskalaiset luonnontieteilijät Luokka:Ranskalaiset kasvitieteilijät Luokka:Vuonna 1844 syntyneet Luokka:Vuonna 1912 kuolleet
26\. hikō sentai

26\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin lokakuussa 1942 Yamentumissa lähellä Tsitsiharia. Perustattavan joukon runko saatiin 77. hikō sentaista ja 27. sentaista (keveitä pommikoneita). Aluksi 1. chutai varustettiin hävittäjin ja kaksi muuta chutaita kevein pommikonein. Maaliskuussa 1944 yhtymä järjestettiin uudelleen hikōtaiksi (lentävä osa), jolloin se samalla muokattiin hävittäjäyhtymäksi. Maaliskuussa 1945 Formosalla ollut osasto muutettiin Makotoksi, itsemurhayksiköksi, ja liitettiin heinäkuussa muuhun yhtymään.Hata et al 2002 s. 130-131 == Kalusto == Yhtymän kalustona olivat: *Nakajima Ki-27 lokakuu 1942 – syyskuu 1943 *Mitsubishi Ki-30 lokakuu 1942 – kesä 1943 *Mitsubishi Ki-51 kesä 1943 – huhtikuu 1944 *Nakajima Ki-43-II syyskuu 1944 – sodan loppuun *Nakajima Ki-43-III tammikuu 1945 – sodan loppuun *Nakajima Ki-44 keväällä 1945 vastaanotettu neljä kappaletta == Komentajat == Yhtymän komentajina olivat: *majuri Takashi Shimatani lokakuu 1942 – elokuu 1943 *everstiluutnantti Ryukichi Ohta elokuu 1943 – toukokuu 1944 *majuri Tadao Sakaguchi toukokuu – marras 1944 (kuollut) *majuri Ryohei Nagata joulukuu 1944 – sodan loppuun == Lähteet == * * === Viitteet === Luokka:Keisarillisen Japanin armeijan ilmavoimat
Maserati MSG Racing

Maserati MSG Racing on kaudesta 2022–2023 kilpaillut Formula E-talli. Maserati ilmoitti liittymisestään Formula E:hen tammikuussa 2022. Edellisen kerran Maserati oli kilpaillut formulasarjoissa vuonna 1958. Huhtikuussa 2022 Maserati ilmoitti tekevänsä sopimuksen monacolaisen Venturi Racingin kanssa, jossa Venturista tuli virallisesti Maseratin Formula E-talli. Talli toimii Monacosta käsin ja suurin osa Venturin toiminnoista ja henkilöstöstä pysyi ennallaan. Venturi oli myyty vuonna 2020 ja uusien omistajien myötä talli ei ollut enää kiinnittynyt Venturi-brändiin. Tämä antoi mahdollisuuden uudelle toimijalle valita tallin nimen. Venturi oli jo aiemmin hakenut yhteistyötä Stellantis-brändin kanssa, johon Maseratin lisäksi kuuluu muun muassa DS Automobiles, joka on myös toiminut Formula E:ssä. Toinen vaihtoehto Maseratin yhteistyökumppaniksi oli ollut Andretti Autosport, mutta Venturin etuina oli parempia sijainti Italiaan nähden, sen kasvanut kilpailillisuus ja tuottava yhteistyö. Marraskuussa 2022 Maserati vahvisti toiseksi kuljettajakseen saksalaisen Maximilian Güntherin. Toinen kuljettaja, sveitsiläinen Edoardo Mortara, oltiin vahvistettu aiemmin. Günther ajoi kolmanneksi vuoden 2023 Berliinin ePrix’ssä. Kyseessä oli Maseratin ensimmäinen palkintokorokesijoitus yksipaikkaisissa kilpa-autoissa sitten Juan Manuel Fangion vuoden 1957 Saksan Grand Prix’in. ==Lähteet== Luokka:Formula E -tallit Luokka:Monacolaiset autourheilutallit Luokka:Maserati
Viirukäki

Viirukäki (Taccocua leschenaultii) on käkiin kuuluva lintulaji. Lajia tavataan Etelä-Aasiassa. == Koko ja ulkonäkö == Viirukäki kasvaa 39–42 cm pitkäksi. Sukupuolet muistuttavat toisiaan ulkonäöltään. Lajin pää, rinta, selkä ja siivet ovat harmahtavan ruskeat. Päässä ja rinnassa on mustia viiruja. Viirukäen vatsassa on punertava vivahde. Nokka on keltainen ja punakärkinen. Pitkän pyrstön kärki on valkoinen. == Levinneisyys ja elintavat == Viirukäen levinneisyysalue ulottuu pohjois-eteläsuunnassa Pakistanista Sri Lankaan ja länsi-itäsuunnassa Pakistanista Bangladeshiin. Lajin elinympäristöä ovat metsät ja metsienläheiset pensaikot ja ruohomaat. Lintu liikkuu yksin tai pareittain, ja sen ravintoa ovat hyönteiset, liskot ja hedelmät. Viirukäki rakentaa kuppimaisen pesän puuhun. Pesimäkausi on maaliskuulta syyskuulle. == Lähteet == Luokka:Käkilinnut
David Beckmann

David Alexander Beckmann (s. 27. huhtikuuta 2000 Iserlohn) on saksalainen rata-autoilija. Vuonna 2023 Beckmann kilpailee WEC-kestävyysajosarjassa sekä Formula E -sarjassa. Hän on aiemmin kilpaillut muun muassa Formula 2 ja Formula 3 luokissa. Beckmann voitti 12-vuotiaana Saksassa DMV Kart Championship kartingsarjan. 2013 Beckmann voitti Saksan junioreiden kartingmestaruuden, voittaen muun muassa tulevan Formula 1-kuljettajan Mick Schumacherin. Vuonna 2015 Beckmann ajoi ADAC Formula 4-sarjaan ollen sarjan paras tulokaskuljettaja. Vuonna 2022 Beckmann liittyi Porschen Formula E -talliin vara- ja testikuljettajaksi. Formula E debyytin Beckmann tekee kesäkuussa 2023 Jakartan osakilpailussa, kun hän sijaistaa Andretti Autosportilla ajavaa André Lottereria. ==Lähteet== Luokka:Saksalaiset autourheilijat Luokka:FIA World Endurance Championship -kuljettajat Luokka:Formula E -kuljettajat Luokka:Vuonna 2000 syntyneet Luokka:Elävät henkilöt
Poets of the Fallin diskografia

Suomalaisyhtye Poets of the Fallin diskografia käsittää yhdeksän studioalbumia, yhden livealbumin, yhden kokoelmalevyn ja 30 singleä. Lisäksi se on julkaissut alter ego-yhtyeenä nimellä Old Gods of Asgard musiikkia Remedyn videopeleihin.https://poetsofthefall.com/old-gods-of-asgard == Studioalbumit == * * * * * * * * * == Kokoelma-albumit == * == Livealbumit == * == Singlet == * ”Late Goodbye” (2004) * ”Lift” (2004) * ”Maybe Tomorrow is a Better Day” (2004) * ”Illusion & Dream” (promo, 2005) * ”Stay” (promo, 2005) * ”Carnival of Rust” (2006) * ”Sorry Go ’Round” (2006) * ”Locking Up the Sun” (2006) * ”The Ultimate Fling” (2008) * ”Diamonds for Tears” (2008) * ”Revolution Roulette” (promo, 2008) * ”The Voice Studio Live Sessions” (2008) * ”Dreaming Wide Awake” (2010) * ”War” (2010) * ”Given and Denied” (2010) * ”Can You Hear Me” (2011) * ”No End, No Beginning” (2011) * ”Cradled in Love” (2012) * ”The Happy Song” (2012) * ”Kamikaze Love” (2012) * ”The Lie Eternal” (2012) * ”Daze” (2014) * ”Love Will Come to You” (2015) * ”Choice Millionaire” (2015) * ”Drama for Life” (2016) * ”Children of the Sun” (2017) * ”False Kings” (2018) * ”Dancing on Broken Glass” (2018) * ”Partir avec moi” (2019) * ”Requiem for My Harlequin” (2022) == Musiikkivideot == * ”Late Goodbye” * ”Lift” * ”Carnival of Rust” * ”Locking Up the sun” * ”Diamonds for Tears” * ”You Know My Name” (tribuutti Chris Cornellin alkuperäiselle kappaleelle) * ”Dreaming Wide Awake” * ”War” * ”Can You Hear Me” * ”Cradled in Love” * ”Daze” * ”Love Will Come to You” * ”Choice Millionaire” * ”Drama of Life” * ”Children of the Sun” * ”Moonlight Kissed” * ”False Kings” * ”Dancing On Broken Glass” * ”The Sweet Escape / Partir Avec Moi” * ”My Dark Disquiet” * ”Requiem for My Harlequin” == Vierailut == *Ollie T - ”Livin’ the Dream” (feat. Poets of the Fall)Poets of the Fall -yhtyeen kitaristi Ollie T julkaisi ”Livin’ the Dream” -soolokappaleen == Lähteet == Luokka:Poets of the Fall Luokka:Diskografiat
Joseph Decaisne

Joseph Decaisne (1807–1882) oli ranskalainen kasvitieteilijä ja häntä pidetään yhtenä oman aikansa johtavista ranskalaisista kasvitieteilijöistä. Decaisne teki sekä pomologisia tutkimuksia että keräsi ja kuvasi tieteelle uusia kasvilajeja. Decaisne syntyi Brysselissä nykyisessä Belgiassa. Vuosina 1836–1839 hän teki matkan Venus-aluksella ja keräsi matkalla kasveja Australian länsi- ja etelärannikoilta. Niinpä monia Australiassa kasvavia kasveja onkin nimetty hänen mukaansa. Decaisnen itsensä kuvaamat lajit olivat kuitenkin suurimmaksi osaksi muualla kuin Australiassa kasvavia. == Lähteet == == Aiheesta muualla == Luokka:Ranskalaiset kasvitieteilijät Luokka:Vuonna 1807 syntyneet Luokka:Vuonna 1882 kuolleet
Tapani Ritamäki

Tapani Ritamäki (s. 1957 Helsinki) on suomenruotsalaisen Förlaget-kustantamon kustantaja. Hän työskenteli aiemmin vuodesta 1997 Söderströmsillä ja Schildts & Söderströmsillä muun muassa kirjallisena johtajana. Hän on työskennellyt myös toimittajana Ny Tid -kulttuurilehdessä. Lehden toimitus Ritamäki mukaanlukien palkittiin vuonna 1992 tiedonjulkistamisen valtionpalkinnolla. Ritamäki sai vuonna 2018 ansioituneelle kustannustoimittajalle myönnettävän Alvar Renqvist -palkinnon. ==Lähteet== ==Aiheesta muualla== * Kustantaja Tapani Ritamäki haluaisi nähdä sensuroimattomia elämäkertoja Yle Areena. 4.4.2021. Luokka:Suomalaiset kirjankustantajat Luokka:Vuonna 1957 syntyneet Luokka:Elävät henkilöt
Ranskan ympäriajo 1969

Ranskan ympäriajo 1969 oli järjestyksessään 56. Ranskan ympäriajo. Se alkoi 28. kesäkuuta Roubaixista ja päättyi 20. heinäkuuta 1969 Pariisiin. Kilpailun voitti belgialainen Eddy Merckx ylivoimaisella 17 minuutin ja 54 sekunnin erolla toiseksi tulleeseen ranskalaiseen Roger Pingeoniin ja 22 minuutin ja 13 sekunnin erolla kolmanneksi tulleeseen ranskalaiseen Raymond Poulidoriin. Kyseessä oli Merckxin ensimmäinen Ranskan ympäriajon voitto. Merckx voitti kokonaiskilpailun lisäksi myös mäkikilpailun ja pistekilpailun, joka on toistaiseksi ainoa kerta kun sama ajaja on voittanut kyseiset kolme kilpailukategoriaa samalla kertaa. Lisäksi hän voitti yhdistelmäkilpailun ja yrittelijäimmän pyöräilijän palkinnon. Merckxin talli Faema oli myös kilpailun paras talli joukkuekilpailussa. == Etapit == == Kokonaiskilpailu == === Top 10 === Sijoitus Ajaja Joukkue Aika 1 Faema 116h 16' 02" 2 Peugeot–BP–Michelin + 17' 54" 3 Mercier–BP–Hutchinson + 22' 13" 4 Salvarani + 29' 24" 5 Kas–Kaskol + 33' 04" 6 Willem II–Gazelle + 33' 57" 7 Molteni + 42' 40" 8 Frimatic–de Gribaldy–Viva–Wolber + 51' 24" 9 Peugeot–BP–Michelin + 51' 41" 10 Bic + 52' 56" ==Lähteet== ==Aiheesta muualla== * ProCyclingStats.com-sivustolla * BikeRaceInfo.com-sivustolla 1969 Luokka:Vuoden 1969 urheilu
Kreikan parlamenttivaalit 2023

Kreikan parlamenttivaalit 2023 voi viitata seuraaviin vaaleihin: * Kreikan parlamenttivaalit toukokuussa 2023 * Kreikan parlamenttivaalit kesäkuussa 2023
Corn dog

Corn dog on amerikkalainen erityisesti katuruokana tunnettu annos. Se on nakki tai muu makkara pujotettuna puutikkuun, joka on leivitetty paksulla maissitaikinakerroksella ja uppopaistettu. Ruokalajin ovat oletettavasti keksineet saksalaiset maahanmuuttajat Teksasissa 1920-luvulla. == Lähteet== == Aiheesta muualla == Luokka:Pikaruoka Luokka:Yhdysvaltalainen keittiö
Ioánnis Sarmás

Ioánnis Sarmás (, s. 21. maaliskuuta 1957 Kos) on kreikkalainen juristi ja tuomari, joka toimi virkaatekevänä Kreikan pääministerinä 25. toukokuuta – 26. kesäkuuta 2023. == Elämä ja ura == Sarmás valmistui Ateenan yliopiston oikeustieteellisestä tiedekunnasta vuonna 1979. Tämän jälkeen hän opiskeli Pariisissa Université Paris-Panthéon-Assasissa vuosina 1980–1985 ja väitteli sieltä tohtoriksi. Asepalveluksensa hän suoritti Kreikan ilmavoimissa vuosina 1984–1986 saaden reservinupseerin koulutuksen. Sarmás toimi vuosina 1987–1993 tuomarina Kreikan hallinto-oikeudessa (Symvoúlio tis Epikrateías). Vuodesta 1993 hän toimi Kreikan tilintarkastustuomioistuimessa (Elegktikó Synédrio), ensin tuomarina ja sitten sen puheenjohtajana vuodesta 2019. Hän on toiminut tuomarina myös Euroopan tilintarkastustuomioistuimessa vuosina 2002–2013. Sarmás on opettanut oikeustiedettä ja julkaissut alalta tieteellisiä tutkimuksia. Sarmásista tuli virkaatekevä pääministeri vuoden 2023 toukokuun ja kesäkuun parlamenttivaalien väliseksi ajaksi edellisen pääministerin Kyriákos Mitsotákisin Uusi demokratia -puolueen menetettyä ehdottoman enemmistön parlamentissa. Pääministerin tehtävä siirtyi Sarmásilta takaisin Mitsotákisille 26. kesäkuuta 2023. == Lähteet == Luokka:Elävät henkilöt Luokka:Kreikan pääministerit Luokka:Vuonna 1957 syntyneet
Keramiikan historia

Keramiikan historia kuvaa keramiikan historiaa. Varhaisimmalta ajalta peräisin oleva keramiikka on löydetty Kiinan Jiangxin maakunnasta Xianrendongin luolasta. Tämä vanhin tunnettu keramiikka on 19 000-20 0000 vuotta vanhaa. Muinaisina aikoina oli eri puolilla maailmaa keraamisia kulttuureja. Lähi- idässä Mesopotamian alueella oli 7600-7000 Samarran kulttuuri Samarran ja Hassunan alueella, jolloin saviastiat maalattiin koristeellisin kuvioin. Noin 9000 vuotta sitten itäisessä Afrikassa oli Khartumin tyylisuunta, jonka ruukut ovat Afrikan vanhinta keramiikkaa. Euroopassa kehittyi kivikauden ja pronssikauden vaihteessa nuorakeraaminen kulttuuri ja kellopikarikulttuuri. Mesoamerikassa ensimmäisistä maanviljelyskylistä noin 1500 ekr. on löydetty merkkejä keramiikasta. Andien alueen etelärannikon seudulla oli 600-200 ekr. Nascan kulttuuri, jonka aikana esiintyi keramiikkatyyli, jossa saviesineisiin maalattiin ihmishahmoja sekä antropomorfisia ja naturalistisia kuvioita. Poltetun saven, keramiikan käyttöä edelsivät esikeraamiset kulttuurit, jotka valmistivat saviastioita korien avulla auringossa kuivattamalla. Muinaisessa Egyptissä käytettiin keramiikan poltossa tiileillä vuorattuja uuneja. Tuolloin käytettiin paljon kvartsia sisältävää savea ja keraamiset esineet päällystettiin sinivihreällä lasitteella. Antiikin Kreikassa keraamiset maljakot olivat muodoltaan siroja. Keskiajalla saveen sekoitettiin hiekkaa. Tästä on kehittynyt nykyisin käytetty Grog-savi. 1300-luvulla Saksassa kehitettiin entistä korkeampaa polttolämpötilaa kestäviä savilaatuja, jotka olivat väriltään joko kellanruskeaa tai harmaata. Antiikin Kreikassa Attikassa syntyi noin 550 eaa. keramiikassa tyyli, jossa vaaseihin tehtiin musta amfora. Attikan tyylin piirteet yhdistyivät korinttilaiseen keramiikkatyyliin ja tämä yhdistelmä levisi etruskien keskuuteen. Noin 530 jaa. Ateenassa syntyi ruukkujen maalaustyyli, jossa oli punaisia kuvioita mustalla pohjalla. Keskiajalla islamilaisilla alueilla kehitettiin keramiikkatekniikka, jossa saviesineiden pintaan liitettiin uusi savikerros ja johon tehtiin kaiverruksia. Kaiverretut kuviot täytettiin lyijylasitteella. == Lähteet == *
28\. hikō sentai

28\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin kesäkuussa 1939 Wuenchunissa Mantsuriassa tiedustelu sentaina. Yhtymän 1. chutai oli varustettu Nakajima Ki-4 ja K-15 konein tiedustelutehtäviin, 2. chutain kalustona oli Ki-36 tiedustelukoneet ja 3. chutai Mitsubishi Ki-30 pommikonein. Huhtikuussa 1940 Ki-30 koneet vaihdettiin Mitsubishi Ki-51 koneiksi. Maaliskuussa 1941 3. chutai liitettiin 83. sentaihin ja heinäkuussa kaksi jäljelle jäänyttä chutaita muodostivat 28. dokuritsu hikōtain esikunnan (sentai hombu), 63. dokuritsu hikō chutain ja 81. dokuritsu hikō chutain. 63. dokuritsu hikō chutain imettiin joulukuussa 1942 82. dokuritsu hikō chutaiksi ennen kuin se liitettiin 28. hikōtaihin. Toukokuussa 1944 28. hikōtain esikunta, 81. dokuritsu hikō chutai ja 82. dokuritsu hikō chutai liitettiin toisiinsa muodostettaessa 28. hikō sentai.Hata et al 2002 s. 131-132Abe & Picarella 2019 s. 133 Marraskuussa 1944 sentai määritettiin korkealla lentävien pommittajien torjuntayhtymäksi, mutta heinäkuussa 1945 siitä muodostettiin tiedustelu yhtymä nimellä 28. dokuritsu hikōtai. == Kalusto == Yhtymän kalustona olivat: *Nakajima Ki-4 kesäkuu 1939 – *Mitsubishi Ki-15 kesäkuu 1939 – *Tachikawa Ki-36 kesäkuu 1939 – *Mitsubishi Ki-30 kesäkuu 1939 – huhtikuu 1940 *Mitsubishi Ki-51 huhtikuu 1940 – *Mitsubishi Ki-46-II marraskuu 1944 – heinäkuu 1945 *Mitsubishi Ki-46-IIIkai tammikuu – heinäkuu 1945 *Kawasaki Ki-102 kesäkuu – heinäkuu 1945 (6 kappaletta) == Komentajat == Yhtymän komentajina olivat: *majuri Hideo Ueda joulukuu 1944 – heinäkuu 1945 == Lähteet == * * * === Viitteet === Luokka:Keisarillisen Japanin armeijan ilmavoimat
Ruby – Teini-ikäinen merihirviö

Ruby – Teini-ikäinen merihirviö () on vuonna 2023 ilmestynyt tietokoneanimaatioelokuva, joka sai maailmanensi-iltansa Annecyn animaatioelokuvajuhlissa 15. kesäkuuta 2023. Elokuva sai teatteriensi-iltansa Suomessa 28. kesäkuuta 2023 ja Yhdysvalloissa 30. kesäkuuta 2023. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Lana Condor Saana Norra Ruby Gillman Toni Collette Niina Lahtinen Agatha Gillman Annie Murphy Jenny Pitkänen Nerissa (Chelsea) Jane Fonda Carla Rindell Isomaammo Sam Richardson Viki Eerikkilä Brill Gillman Colman Domingo Veeti Kallio Arthur Gillman Jaboukie Young-White Henri Piispanen Connor Liza Koshy Linnea Leino Margot Blue Chapman Otava Rossi Sam Gillman Eduardo Franco Roope Puhakka Trevin Ramona Young Iris Kovalainen Bliss Will Forte Eero Saarinen Gordon Echo Kellum Nicole Byer == Lähteet == == Aiheesta muualla == * Luokka:Vuoden 2023 yhdysvaltalaiset elokuvat Luokka:Yhdysvaltalaiset animaatioelokuvat Luokka:DreamWorksin elokuvat Luokka:Universal Picturesin elokuvat
Magnus Linder (1709–1799)

Magnus Linder (myös Magnus Öggenpoika; 28. helmikuuta 1709 Ruotsi – 17. tammikuuta 1799 Vihti)Georg Haggrén: Linder, Magnus Biografiskt lexikon för Finland. Viitattu 25.5.2023. oli ruotsalaissyntyinen suomalainen virkamies, joka toimi Suomen vuorimestarina vuosina 1747–1787. Hän oli Suomen Linder- suvun kantaisä, ja hänen avioliittonsa kautta Mustion ruukki ja kartano tulivat suvun omistukseen. Linderin suku oli lähtöisin Ruotsin Lenhovdasta, jonka nimi kirjoitettiin tuolloin muodossa Lindhovda tai Lindhofda.HG-m: Linder, släkt Svensk Biografiskt Lexikon (1980–1981), Ruotsin valtionarkisto. Viitattu 25.5.2023. Hän oli metsänvartija Ögge Andersinpojan nuorin lapsi. Hänen isänsä muutti vuonna 1712 Algutsbodaan. Magnus kävi koulunsa Växjön kymnaasissa ja aloitti vuonna 1731 opinnot Uppsalan yliopistossa. Hän ja hänen vanhempi veljensä Anders ottivat käyttöön synnyinpitäjänsä nimestä johdetun sukunimen Linder. Linder opiskeli lakia ja tutustui ruukkeihin ja kaivoksiin, joten hän sai vuonna 1735 toimen vuorikollegion palkattomana auskultanttina ja vuonna 1740 ylimääräisenä notaarina. Hän vieraili Suomessa ensi kerran vuonna 1737 tutustumassa ruukkeihin. Linder hoiti Suomen vuorimestarin tehtävää vuodesta 1741 iäkkään Johan Festingin puolesta, tosin hän pääsi aloittamaan työn Suomessa vasta venäläismiehityksen jälkeen vuonna 1744. Linder nimitettiin virallisesti Suomen vuorimestariksi Festingin jäätyä eläkkeelle vuonna 1747. Linder kehitti tarmokkaasti Suomen vuorihallintoa, joka oli rappeutunut 1700-luvun alkupuolella miehityskausien ja Festingin saamattomuuden vuoksi. Linder järjesti uudelleen ruukkien ammattikuntalaitoksen ja perusti vuonna 1757 Suomen vuorivoudin viran. Hän jäi eläkkeelle korkeassa iässä vuonna 1787. Linder perusti Helsingin pitäjään Sillbölen kaivoksen löydettyään sieltä vuonna 1744 rautamalmiesiintymän. Yksi hankkeeseen osallistuneista liikekumppaneista oli Mustion ruukin omistaja Henric Johan Kreij, jonka tyttären Anna Christinan Linder nai vuonna 1748. Heille syntyi neljä lasta. Vuonna 1756 Kreij luovutti Mustion ruukin omistuksen kahdelle tyttärelleen ja näiden puolisoille, Linderille ja Joachim von Glanille. Linder ei johtanut ruukkia itse, mutta se vuokrattiin vuonna 1774 hänen pojalleen Magnus Linder nuoremmalle. Linder luovutti vuonna 1782 osuutensa Mustion ruukista pojalleen, joka osti neljä vuotta myöhemmin myös von Glanin osuuden. Linder osti apeltaan Kreijilta Vanjärven kartanon Vihdissä vuonna 1752. Hän asui siellä viimeiset vuotensa. ==Huomautukset== ==Lähteet== Luokka:Suomalaiset virkamiehet Luokka:Ruotsalaiset virkamiehet Luokka:Vuonna 1709 syntyneet Luokka:Vuonna 1799 kuolleet
Magnus Linder

Magnus Linder voi tarkoittaa seuraavia henkilöitä: *Magnus Linder (1709–1799), ruotsalaissyntyinen suomalainen vuorimestari *Magnus Linder (1751–1801), suomalainen ruukinpatruuna, Mustion ruukin omistaja *Magnus Linder (1792–1863), suomalainen vuorineuvos ja ruukinpatruuna, Mustion ruukin omistaja
Anders Venger

Anders Venger (5. tammikuuta 1872 Tønsaker – 23. helmikuuta 1935) oli norjalainen Høyren poliitikko. Hän istui suurkäräjillä vuosina 1919–1930 ja toimi Norjan maatalousministerinä 1923–1924 sekä työministerinä 1926. ==Lähteet== ==Aiheesta muualla== Luokka:Norjan työministerit Luokka:Norjan maatalousministerit Luokka:Vuonna 1872 syntyneet Luokka:Vuonna 1935 kuolleet
Worm Darre-Jenssen

Worm Hirsch Darre-Jenssen (7. joulukuuta 1870 Strinda – 30. huhtikuuta 1945 Trondheim) oli norjalainen insinööri ja Høyren poliitikko. Hän istui suurkäräjillä vuosina 1925–1930 ja toimi Norjan työministerinä 1926–1928. ==Lähteet== ==Aiheesta muualla== Luokka:Norjan työministerit Luokka:Insinöörit Luokka:Vuonna 1870 syntyneet Luokka:Vuonna 1945 kuolleet
Sunnhordland (sanomalehti)

Sunnhordland (vuosina 1902–1919 Søndhordland) on norjalainen vuonna 1902 perustettu paikallislehti, jonka kotikunta on Stord. Lehti ilmestyy kolmesti viikossa ja kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Stord